《天迪以新诗属序未及脱稿赋此报之》
明代·胡应麟

青藜遥夜并过从，白帢聊将对曼容。一遇仙郎惭倚马，从知词客擅雕龙。

丹霞恍忽闽山驻，紫气苍茫岱岳重。遍读新诗三百首，江天何处觅芙蓉。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。